تورکییه‌لی ایدمان‌چیلار، ۲۰۱۹ آوروپا گنجلر المپیک یاز فستیوالینین اوچونجو گونونده اۆچو قیزیل، ۶ مدال قازاندی.
آذربایجان جمهوریتینین باشکندی باکی‌دا گئچیریله‌ن فستیوال‌دا، میللی اوزگوچو بئریل بؤجکلر، قادینلار ۴۰۰ متر سربست ایستیل فینالین‌داکی ۴:۰۹.۷۱لیک زامانلا فستیوال رکوردو قیراراق قیزیل مدالین صاحبی اولدو.
پینار آک‌یول دا، قادینلار آغیرلیق آتما فینالین‌داکی ۱۷،۸۸ مترلیک درجه‌سی ایله ذیروه‌یه چیخدی.
کیشیلر ۱۰۰ متر یاریشینی ۱۰.۴۷ ثانیه‌ده بیتیره‌ن اومود اویسال دا قیزیل مدالی بوینونا تاخدی.
دیگر بیر قادین اوزگوچو مروه تونج‌ال، ۲۰۰ متر کپنک فینالین‌داکی ۲:۱۲.۳۹لوق زامانی ایله گوموش مدالین صاحبی اولدو.
قادینلار ۶۵ کیلو‌دا یاریشان میللی گولشچی نسرین باش دا، فینال‌دا بئلاروس‌لو یانا ترتسیاکا مغلوب اولاراق گوموش مدال آلدی.
قادینلار ۲۰۰ متر آرخا اوستو فینالین‌دا سودم دنیزلی ایسه ۲:۱۳.۵۱لیک درجه‌سیله برنز مدال الده ائتدی.
اوچونجو گون سونون‌دا تورکییه‌نین مدال ساییسی ۹ (۴ قیزیل، ۳ گوموش، ۲ برنز) اولدو.
۱۵.جی‌سی گئچیریله‌ن اویونلار، ۲۷ جولایدا باشا چاتاجاق.
